OpenLLM-France/wikimedia huggingface dataset:
# Keka

keka és una interfície gràfica d'usuari per a Mac OS X de p7zip, la versió en terminal de 7-Zip per a UNIX.

## Formats soportats

* 7z (.7z)
* ZIP (.zip)
* Gzip (.gz)
* Bzip2 (.bz2)
* Tar (.tar)

## Formats soportats (només extracció)

* RAR (.rar)
* ACE (.ace)

## Enllaços externs

* Pàgina oficial de keka
* Pàgina del projecte keka
# Casco de Marboré

El Casco de Marboré, conegut també com a Punta Corral Ziego o Casque de Gavarnie, o simplement El Casco, una muntanya de 3.006 m d'altitud, amb una prominència de 205 m, que es troba al massís del Mont Perdut, entre la província d'Osca (Aragó) i el departament dels Alts Pirineus (França).
Per a fer l'ascensió al cim es pot fer des del vessant aragonès a través del refugi de Gòriz (2.100 m) i des del vessant francès pel refugi de Serradets a (2.587 m).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Coll, Xavier; Coll, Joan. Ordesa Vignemale Mte Perdido, Esc. 1:40.000. 4a. ed.. Granollers: Editorial Alpina, 1976 (E-25). ISBN 84-7011-067-5.
* ↑ Millán, Vicente. «Góriz» (en espanyol europeu). [Consulta: 10 octubre 2017].
* ↑ David. «Casco (3006m) y Torre (3009m) de Marboré desde Sarradets - Excursionismo en Madteam.net» (en castellà). Arxivat de l'original el 2017-10-14. [Consulta: 14 octubre 2017].
# Gaza (ètnia)

Els gaza són una fracció del poble zulu dels ngunis que es va establir a Moçambic i Zimbàbue sota la direcció del cap Shoshangane, al començament del segle xix (vers 1828). El seu nom deriva del cap Gaza, un guerrer avi de Soshangane, que va donar el nom de Gaza (conegut en general com a imperi de Gaza) als seus territoris.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Vac

«Vac» té aquests significats:
* Marc Vitruvi Vac
* VAC o vacuum assisted closure: Tractament de ferides amb pressió negativa
# Txormoz

Txormoz (en rus: Чёрмоз) és una ciutat de Rússia, es troba al territori de Perm. El 2023 tenia 2.919 habitants. Es troba a la riba del riu Kama, a 87 km al nord de Perm.

## Història

Txormoz fou fundada el 1701 o 1761, prop d'una foneria de coure (Txernovski Zavod). La fàbrica després es convertí en una planta siderúrgica. Txormoz accedí a l'estatus d'assentament urbà el 1928 i al de ciutat el 1943. Durant l'emplenat del pantà de Kama, el 1958, una part de la ciutat quedà submergida, i la població disminuí des d'aleshores.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Sotaro Yasunaga

Sotaro Yasunaga (安永 聡太郎, 20 d'abril de 1976) és un exfutbolista del Japó que jugava a la posició de davanter.
Comença la seua carrera professional al Yokohama Marinos (més tard Yokohama F. Marinos) el 1995. Ha jugat als clubs UE Lleida, Shimizu S-Pulse, Racing Club de Ferrol i Kashiwa Reysol i es va retirar a finals de la temporada 2005.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.

## Referències

* ↑ J.League Data Site (japonès)
* ↑ Sotaro Yasunaga, Fitxa a Transfermarkt (anglès)
* ↑ «FIFA». Arxivat de l'original el 2019-03-24. [Consulta: 8 juny 2020].
# Colibrí ermità rogenc

El colibrí ermità rogenc (Phaethornis ruber) és una espècie d'ocell de la família dels troquílids (Trochilidae) que habita el sotabosc i clars dels boscos de les terres baixes a llevant dels Andes des de l'est de Colòmbia, sud de Veneçuela i Guaiana, cap al sud, a través de l'est de l'Equador i est del Perú fins al nord de Bolívia i gran part del Brasil.

## Referències

* ↑ «Colibrí ermità rogenc». Cercaterm. TERMCAT, Centre de Terminologia. Rev. 11 octubre 2024(català)
# Louis Dominique Bourguignon

Louis Dominique Bourguignon (París, 1693 - París, 28 de novembre de 1721), també conegut pel nom de Cartouche, va ser un bandit francés que es dedicà a robar a rics per a donar als pobres. Va actuar per la periferia de París durant la Regència (1715-1723). Va ser executat a la roda.

## Referències

* ↑ «Cartouche, Louis-Dominique Bourguignon detto». Treccani: Enciclopedia on line [Consulta: 25 setembre 2019].
# Burmannia

Burmannia és un gènere monotípic d'arnes de la família Crambidae. Conté només una espècie, Burmannia marmorellus, que es troba a la Xina (Sichuan).

## Referències

* ↑ «GlobIZ search». [Consulta: 30 gener 2019].
# Kekri

Kekri és una ciutat i municipi del districte d'Ajmer al Rajasthan a 25° 58′ N, 75° 09′ E﻿ / ﻿25.97°N,75.15°E﻿ / 25.97; 75.15. Al cens del 2001 consta amb 34.129 habitants.
El seu nom antic fou Kanakavati Nagri, agafat de la princesa Kanakavati, però els britànics la van anomenar Kekri, nom que ha restat vigent. Disposa d'alguns temples com el Charbhuja Mandir, Kekradhish Mandir, Bijasan Mata Mandir i altres. Fou part de la província britànica d'Ajmer-Merwara que oficialment era la província d'Ajmer-Merwara-Kekri (província índia del 1947 al 1950, i estat d'Ajmer del 1950 al 1956) de la que formava un territori separat del grup principal, situat a l'est.

## Referències

Wikipèdia en anglès.
# Casa Conejo

Casa Conejo és una població dels Estats Units a l'estat de Califòrnia. Segons el cens del 2000 tenia 3.180 habitants.

## Demografia

Segons el cens del 2000, Casa Conejo tenia 3.180 habitants, 985 habitatges, i 809 famílies. La densitat de població era de 2.557,9 habitants per km².
Dels 985 habitatges en un 42,4% hi vivien nens de menys de 18 anys, en un 67,6% hi vivien parelles casades, en un 9,9% dones solteres, i en un 17,8% no eren unitats familiars. En l'11,6% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,22 i el nombre mitjà de persones que vivien en cada família era de 3,45.
Per edats la població es repartia de la següent manera: un 28,2% tenia menys de 18 anys, un 7,5% entre 18 i 24, un 33,6% entre 25 i 44, un 20,3% de 45 a 60 i un 10,4% 65 anys o més.
L'edat mediana era de 35 anys. Per cada 100 dones de 18 o més anys hi havia 100,5 homes.
La renda mediana per habitatge era de 66.120 $ i la renda mediana per família de 64.345 $. Els homes tenien una renda mediana de 41.806 $ mentre que les dones 35.511 $. La renda per capita de la població era de 21.896 $. Entorn del 2,3% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Casa Conejo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Casa Conejo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Composició VIII

Composició VIII (Komposition 8 en alemany) és un quadre abstracte del pintor Vassily Kandinsky de 1923. Forma part de la col·lecció del Museu Guggenheim de Nova York.

## Descripció

Sobre un fons de color beix irregular, es disposen sobre el llenç una sèrie de línies negres, cercles de colors, semicercles i algun triangle que se superposen irregularment. Algunes de les línies formen quadrícules inclinades amb alguns quadrats pintats de colors diferents, d'altres formen angles aguts i algunes altres són corbes. Els semicercles es disposen en tres grups de quatre, i són tangents entre si. Molts dels cercles són concèntrics i destaca sobre el fons clar un cercle negre de contorn vermell i centre lila, situat a la part superior de l'esquerra del llenç.

## Estil

Influenciat per l'ús de les formes geomètriques en l'abstracció del suprematisme de Kazimir Malèvitx, defuig d'aquest corrent d'avantguarda en afegir significació a les formes. Kandinsky té la intenció que els espectadors hagin d'aportar idees, sentiments i sensacions per interpretar un missatge que, mitjançant les formes abstractes, es mostra més obert, plural i polisèmic. La diferència de Kandinsky amb els altres autors suprematistes és que Kandinsky confiava en el contingut expressiu de les formes abstractes.
A través de les formes geomètriques, l'obra de Kandinsky seguia tenint referències al paisatge, i aquesta diferenciació respecte als compatriotes russos el va portar a traslladar-se a Alemanya, on el seu art tenia millor rebuda. El 1922, passaria a formar part del claustre de l'escola Bauhaus. Allà hi treballaria fins al 1933, quan el govern nazi clausuraria l'escola i confiscaria 57 de les obres de Kandinsky.

## Història

Durant la primavera de 1929, Solomon i Irene Guggenheim van acompanyar en un viatge per Europa Hilla von Rebay. Després de conèixer Kandinsny a l'estudi de l'artista a Dessau, Alemanya, Guggenheim va adquirir Composició VIII, la primera de les més de 150 obres de l'artista que passarien a formar part de la seva col·lecció.

## Referències

* ↑ Düchting, Hajo. Kandinksy (en alemany). Colònia, Alemanya: Taschen, 1990, p. 72. ISBN 978-3-8228-6360-2.
* 1 2 3 4 «Composition VIII» (en anglès). Guggenheim. [Consulta: 21 juny 2015].
* ↑ «Kandinsky» (en espanyol). Universidad Complutense de Madrid. Manuel Cerezo Arriaza. Arxivat de l'original el 5 de setembre 2015. [Consulta: 21 juny 2015].
# Guillem de Montserrat

Guillem de Montserrat (Tarragona, segona meitat segle xv - ?), fou un jurista i escriptor català en llengua llatina.

## Biografia

L'any 1497 estudià a París.
Va mantenir una gran amistat amb el cardenal Guido de Rochefort. A causa d'això, s'ocupà de la Pragmàtica Sanció donada per Carles VII de França l'any 1438, relativa a les llibertats de l'església francesa.

## Obres

* Comentarium super pragmatica sanctione (París 1666)
* De successione Regnum Galliae (Lió 1519).

## Referències

* ↑ Mariàngela Vilallonga,La literatura llatina a Catalunya al segle xv. Repertori bio-bibliogràfic

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Guillem de Nassau-Dillenburg

Guillem de Nassau-Dillenburg, anomenat Guillem el Ric (Dillenburg, 10 d'abril de 1487 - Dillenburg, 6 d'octubre de 1559), va ser comte de Nassau-Dillenburg, de la Casa de Nassau.

## Biografia

Era el fill menor de Joan V de Nassau-Dillenburg i Elisabet de Hesse (filla del landgravi Enric III d'Hesse-Marburg i Anna de Katzenelnbogen). Guillem va ser germà del comte Enric III de Nassau-Breda i pare de Guillem I d'Orange-Nassau, a qui va deixar en herència el principat d'Orange. És antecessor de la família reial holandesa per la branca del seu primogènit Guillem.
Guillem de Nassau-Dillenburg va contreure matrimoni dues vegades. El 29 d'octubre de 1506 es va casar amb la comtessa Walburga d'Egmond (1490-1529). Van tenir dues filles, Elisabet (1515-1523) i Magdalena (1522-1567), casada el 1538 amb el comte Hermann de Neuenahr i Mörs.
El 20 de setembre de 1531 es va casar en segones noces amb Juliana de Stolberg (1506-1580). D'aquesta unió va tenir dotze fills:
* Guillem I d'Orange-Nassau (1533-1584), estatúder dels Països Baixos, casat amb Anna d'Egmond, Anna de Saxònia, Carlota de Borbó-Montpensier i Lluïsa de Coligny;
* Germana (1534), morta en la infància;
* Joan VI de Nassau-Dillenburg (1536-1606), casat amb Elisabet de Leuchtenberg;
* Lluís de Nassau (1538-1574), abatut a la batalla de Mook;
* Maria de Nassau (1539-1599), casada amb Guillem IV, comte de Berg (no confondre amb Maria de Nassau (1556-1616), filla de Guillem I d'Orange-Nassau)
* Adolf de Nassau (1540-1568);
* Anna de Nassau (1541-1616), casada amb Albert, comte de Nassau-Saarbrücken;
* Elisabet de Nassau (1542-1603), casada amb Conrad, comte de Solms-Braunfels;
* Caterina de Nassau (1543-1624), casada amb Günther, 41è comte de Schwarzburg-Arnstadt;
* Juliana de Nassau (1546-1588), casada amb Albert, 7ècomte de Schwarzburg-Rudolstadt;
* Magdalena de Nassau (1547-1633), casada amb Wolfgang, comte de Hohenlohe-Weickersheim;
* Enric de Nassau (1550-1574,) abatut en la batalla de Mook.

## Vegeu també

* Comtat de Nassau (Sacre Imperi Romanogermànic)
# Ckm wz. 25 Hotchkiss

La Ciężki Karabin maszynowy Hotchkiss wz. 25, en polonès Metralladora Pesant Hotchkiss Model 1925, era una variant de la metralladora pesant francesa Hotchkiss M1914, recalibrada per a disparar i usar la munició de 7,92 × 57 mm. Va participar en la Segona Guerra Mundial en el seu model polonès.

## Història

Cap a finals de 1924, els polonesos van fer una sèrie de modificacions al la versió original francesa (Hotchkiss M1914), i ràpidament la van posar en servei en l'Exèrcit Polonès (a l'Exèrcit Polonès de la Segona República). Per culpa de les ràpides modificacions, la metralladora va seguir amb el mateix canó, i el resultat va ser que l'arma es sobreescalfés amb facilitat i que no disposes de gaire precisió. Per tot això, l'arma es va retirar de les forces d'infanteria, i va ser relegada a les Korpus Ochrony Pogranicza (Forces de Defensa Fronterera poloneses) i a les unitats d'artilleria. Algunes d'aquestes metralladores van rebre modificacions per a ser utilitzades com a arma principal en alguns vehicles blindats durant la dècada de 1930. Els carregadors d'aquestes metralladores podien ser o be d'una pinta de 30 cartutxos metàl·lica, o be d'una pinta de 120 cartutxos semi rígida.
Durant la invasió de Polònia en 1939 per part de tropes alemanyes i soviètiques, algunes de les metralladores poloneses wz. 25 van ser capturades per les forces alemanyes de la Wehrmacht, i van ser utilitzades sota la designació de 7,9mm sMG 238(p).

## Referències

* ↑ https://www.revolvy.com/main/index.php?s=Ckm%20wz.%2025%20Hotchkiss&item_type=topic
* ↑ http://derela.republika.pl/weap.htm Arxivat 2017-10-17 a Wayback Machine.
* ↑ https://dobroni.pl/n/hotchkiss-wz1925-cie/14263
# Vejbólovo

Vejbólovo (en rus: Вежболово) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Unió Renovadora Asturiana

La Unión Renovadora Asturiana (URAS) és un partit polític regionalista asturià de centredreta fundat per Sergio Marqués.
Aquest partit va ser fundat el 2 de desembre de 1998 per Sergio Marqués quan era President del Principat d'Astúries, a conseqüència de les diferències de criteri del que aleshores era el seu partit, el PP asturià. A causa d'això va governar en minoria fins a la fi de la seva legislatura en 1999. En 1999 es va intentar generar una confluència amb el Partit Asturianista, provocant una escissió que va esdevenir Andecha Astur.
A les eleccions municipals i autonòmiques d'aquest any va assolir un important suport, convertint-se en la tercera força política asturiana. Va obtenir 44.261 vots (7,2%) i 3 diputats autonòmics, a més de 83 regidors. En 2003 els seus resultats van baixar notablement, va perdre tots els seus diputats autonòmics en només obtenir 17.162 vots (2,8%). A nivell municipal va reduir la seva representació de 83 a 29 regidors.
URAS va formalitzar una coalició amb el Partit Asturianista de cara a presentar-se a les eleccions autonòmiques de 2007, sota el nom d'Unió Asturianista, que va obtenir 2.948 vots, el 0,49%, i no es va renovar per a les eleccions de 2013.

## Referències

* ↑ Atenéu Cultural Xuan María Acebal. Andecha Astur: Un proyecto nacional asturiano de izquierda (1999) (en castellà), 25 febrer 2011 [Consulta: 2 novembre 2023].
* ↑ «URAS recuerda que Marqués supo llegar a acuerdos cuando gobernó en minoría» (en castellà). La Nueva España, 09-02-2012. [Consulta: 2 novembre 2023].

## Enllaços externs

* Página oficial d'URAS
# Tai Kang

Tai Kang o Taikang (太康) va ser el tercer rei de la dinastia Xia. Era el fill de Qǐ.
Tai kang era un amant de la caça, a la qual es dedicava amb més entusiasme que a les mateixes funcions d'estat, per la qual cosa la tradició oral no el recorda com un bon governant, sinó més aviat com un governant absent.
Va prendre el tron l'any de Guiwei (癸未) i va establir la seva capital a Zhenxun (斟寻).
Tai Kang va governar aproximadament durant 19 anys fins que va perdre el tron. Moriria 10 anys més tard segons el Registre del Magnífic Historiador, o 4 anys més tard, segons els Annals de bambú, ofegat en un llac.
El seu successor fou Zhòng Kāng.
# SquidGuard

squidGuard és un programari redirector d'URLs, que pot ser utilitzat per controlar de contingut de pàgines webs que els usuaris poden accedir. És un connector per Squid i utilitza llistes negres per definir els llocs d'acces restringit. SquidGuard ha d'estar instal·lat en un ordinador Unix o GNU/Linux.
Va ser inicialment desenvolupat per Pål Baltzersen i Lars Erik Håterra, i va ser implementat i estès per Lars Erik Håterra durant els anys 90 a Tele Danmark InterNordia. La versió estable actual és la 1.4 llançada l'any 2009, i la versió 1.5 està en desenvolupament des del 2010. Les característiques noves de versió 1.4 inclouen autenticació opcional via una base de dades MySQL.
squidGuard és programari lliure amb Llicència Pública General (GPL) versió 2 GNU. És inclòs dins moltes distribucions de Linux incloent-hi Debian, openSUSE i Ubuntu.

## Fonts de la llista negra

Les funcions de filtrat d'urls de l'SquidGuard depenen en gran part en la qualitat de les llistes negres.

## Vegeu també

* Censura d'Internet

## Referències

* ↑ «SquidGuard». SquidGuard. Arxivat de l'original el 2012-07-16. [Consulta: 20 juliol 2012].
* 1 2 http://www.squidguard.org/Downloads/CHANGELOG Arxivat 2008-11-19 a Wayback Machine.
* ↑ «SquidGuard Features». SquidGuard. Arxivat de l'original el 2012-07-16. [Consulta: 20 juliol 2012].
* ↑ «Debian - Details of package squidguard in squeeze». Packages.debian.org. [Consulta: 20 juliol 2012].
* ↑ «SquidGuard - openSUSE». En.opensuse.org, 18-05-2010. [Consulta: 20 juliol 2012].
* ↑ Roger Whittaker, Justin Davies. OpenSUSE 11.0 and SUSE Linux Enterprise Server Bible, Volume 1. John Wiley & Sons, p. 21–22. ISBN 978-0470275870.
* ↑ «SquidGuard - Community Ubuntu Documentation». Help.ubuntu.com, 23-11-2009. [Consulta: 20 juliol 2012].
* ↑ «Shallalist». Arxivat de l'original el 2015-08-13. [Consulta: 17 agost 2015].
* ↑ Université Toulouse 1 Capitole
* ↑ «Squidblacklist.org». Arxivat de l'original el 2018-12-22. [Consulta: 31 març 2021].

## Enllaços externs

* SquidGuard - Lloc web oficial
# Swaknoïta

La swaknoïta és un mineral de la classe dels fosfats. El nom deriva de l'acrònim SWAKNO, per a la Suid West Afrika Karst Navorsing Organisatsie, de Namíbia, una associació espeleològica els membres de la qual van constatar la presència d'una gran varietat de minerals a la cova d'Arnhem, la localitat tipus d'aquesta espècie.

## Característiques

La swaknoïta és un fosfat de fórmula química (NH₄)₂Ca(PO₃OH)₂·H₂O. Va ser aprovada com a espècie vàlida per l'Associació Mineralògica Internacional l'any 1991. Cristal·litza en el sistema ortoròmbic. La seva duresa a l'escala de Mohs es troba entre 1,5 i 2.
Segons la classificació de Nickel-Strunz, la swaknoïta pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, nabafita, nastrofita, haidingerita, vladimirita, ferrarisita, machatschkiïta, faunouxita, rauenthalita, brockita, grayita, rabdofana-(Ce), rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.
Les mostres que van servir per a determinar l'espècie, el que es coneix com a material tipus, es troben conservades al Museu Nacional de Namíbia, a Windhoek, i al museu de Transvaal, a Pretòria (Sud-àfrica).

## Formació i jaciments

Va ser descoberta a la cova d'Arnhem, situada a Windhoek Rural, a la regió de Khomas (Namíbia), on es troba en forma de recobriments blancs formats per cristalls en forma d'agulla, de fins a 1 mm de llarg i fins a 10 μm d'ample, agrupats habitualment com a rosetes, associada a altres minerals com: mundrabil·laïta, dolomita, dittmarita i arcanita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Swaknoite» (en anglès). Mindat. [Consulta: 23 gener 2022].
# Suwon Samsung Bluewings FC

El Suwon Samsung Bluewings és un club de futbol sud-coreà de la ciutat de Suwon.

## Història

Va ser fundat el desembre de 1995 per l'empresa Samsung ingressant a la K-League el 1996.

## Palmarès

* Lliga de Campions de l'AFC 2
** 2001, 2002
* Supercopa asiàtica de futbol 2
** 2001, 2002
* Copa de Campions d'Àsia de l'Est 1
** 2005
* Campionat Pan-Pacific 1
** 2009
* Lliga sud-coreana de futbol 4
** 1998, 1999, 2004, 2008
* Copa sud-coreana de futbol 2
** 2002, 2009
* Supercopa sud-coreana de futbol 3
** 1999, 2000, 2005
* Copa de la Lliga sud-coreana de futbol 1
** 1999
* Copa Adidas 3
** 1999, 2000, 2001
* Copa Hauzen 2
** 2005, 2008

## Entrenadors

A 30 de novembre de 2008. Només partits competitius.
| Nom | Nac. | De | A | Rècord | Rècord | Rècord | Rècord | Rècord | Rècord |
| Nom | Nac. | De | A | P | V | E | D | GF | GC |
| Kim Ho | | 1996 | 2003 | 312 | 153 | 77 | 82 | 491 | 359 |
| Cha Bum-Kun | | 2004 | present | 196 | 90 | 60 | 46 | 260 | 283 |

## Futbolistes destacats

* Yoon Sung-Hyo
* Shin Hong-Ki
* Lee Ki-Kuen
* Park Kun-Ha
* Kim Jin-Woo
* Seo Jung-Won
* Hwang Sun-Hong
* Ko Jong-Soo
* Kim Do-Heon
* Cho Jae-Jin
* Lee Ki-Hyung
* Lee Byung-Keun
* Choi Sung-Yong
* Kim Dong-Hyun
* Denis Laktionov
* Lee Sa-Vik
* Kim Nam-Il
* Ahn Jung-Hwan
* Lee Jung-Soo
* Shin Young-Rok
* Cho Won-Hee
* Gabriel Popescu
* Pavel Badea
* Cosmin Olăroiu
* Ion Lutu
* Nádson Rodrigues de Souza
* Marcel Augusto Ortolan
* Tuta
* Sandro
* Itamar
* Eninho
* Saša Drakulić
* Vitaliy Parakhnevych
* Alen Avdić
* Mato Neretljak
* Zoran Urumov
* Henrik Jørgensen

## Enllaços externs

* Web oficial (coreà), (anglès)
* Web de seguidors (coreà)
# Tapwave Zodiac

El Tapwave Zodiac és un ordinador de butxaca palm orientat a jocs. Funciona amb una modificació del sistema operatiu Palm OS5, el 5.2.7T. Hi ha dos models: el Z1 amb 32 Mb de ram i el Z2 amb 128 Mb de RAM. Va entrar al mercat l'any 2003 i va tenir suport fins al 25 de juliol de 2005 quan la companyia Tapwave va tancar. Funciona amb un processador CPU Motorola i.MX1 ARM9 de 200 MHz acompanyat d'un xip gràfic ATI Imageon que té capacitat d'acceleració 2D i descompressió MPEG4.

## Referències

* ↑ (en anglès). PC MAG, 2004, p. 42.
# Taiojni (Primórie)

* Per a altres significats, vegeu «Taiojni».
Taiojni (en rus: Таёжный) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 395 habitants.

## Referències

* ↑ Сборник «Муниципальные образования Приморского края»
# Sòsicles de Corint

Sòsicles (grec antic: Σωσικλῆς, llatí: Sosicles) fou un dels delegats corintis en un notable congrés dels aliats d'Esparta on es va proposar restaurar a Hípies, el fill de Pisístrat, com a tirà d'Atenes.
Sòsicles es va oposar fortament a aquesta possibilitat i va explicar les desgràcies patides per l'estat de Corint sota la tirania de Cípsel i de Periandre. Finalment, l'assamblea va escoltar aquestos arguments i el projecte fou abandonat, tal com narra Heròdot.

## Referències

* ↑ Sosicles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 881